section_heading: 2016. – 2017.: Serijal All Your Fault
paragraph_text: Rexha je 28. listopada 2016. objavila pjesmu "I Got You". Ta se pjesma s "No Broken Hearts" u početku trebala pojaviti na albumu All Your Fault.<ref> I Got You popela se do 43. mjesta na ljestvici Billboard Hot 100 i 17. mjesta na ljestvici Pop Songs. Popratni glazbeni spot objavljen je 6. siječnja 2017. i u četiri je tjedna na YouTubeu pregledan preko 50 milijuna puta, a do ožujka 2021. pregledan je preko 334 milijuna puta.<ref> Na koncu je odlučila raditi na projektu više EP-a i otkazala je projekt "No Broken Hearts", zbog čega je "I Got You" postao prvi i jedini singl s EP-a All Your Fault: Pt. 1, objavljenog 17. veljače 2017. Pojavio se na 51. mjestu ljestvice Billboard 200.<ref> U ožujku je 2017. u Dallasu krenula na prvu turneju kao glavna izvođačica; na toj je turneji, pod imenom All Your Fault Tour, podržala objavu EP-a u Sjevernoj Americi i Europi i održala ukupno 29 koncerata.<ref>